Դենիս Բոյկո

**Դենիս Ալեքսանդրովիչ Բոյկո** (, ), ուկրաինացի ֆուտբոլիստ, դարպասապահ, որը հանդես է եկել Ուկրաինայի ֆուտբոլի ազգային հավաքականում։

## Ակումբային կարիերա
### Վաղ տարիներ
Դենիս Բոյկոն 6 տարեկանից հաճախել է Կիևի «Դինամո» ֆուտբոլային ակումբը։ 2005 թվականին սկսել է պրոֆեսիոնալ մակարդակով խաղալ «Դինամո-2» և «Դինամո-3» ֆուտբոլային ակումբներում։ 2007/08 մրցաշրջանի երկրորդ կեսը վարձավճարով անցկացրել է Կիևի «ՑՍԿԱ» ֆուտբոլային ակումբում։ 2009 թվականի ամռանը նա վարձավճարով տեղափոխվել է Պրեմիեր Լիգայի «Օբոլոն» ֆուտբոլային ակումբ։ Պրեմիեր Լիգայում իր նորամուտը նշել է 2009 թվականի հուլիսի 19-ին «Մետալիստ» ակումբի դեմ խաղում։ 2011-2012 թվականներին վարձավճարով հանդես է եկել «Կրիվբաս» ֆուտբոլային ակումբում։
### «Դինամո» (Կիև)
180px|thumb|left|Բոյկոն «Դինամոյի» կազմում
2010 թվականի փետրվարին Ուկրաինայի առաջնությունում ընդգրկվել է «Դինամոյի» մեկնարկային թիմի կազմում։ Մայիսի 9-ին իր նորամուտը նշել է պաշտոնական խաղում։ Սա եղել է 2009/10 մրցաշրջանի վերջին տուրի հանդիպումը։ «Դինամոն» խաղում էր տանը, խաղի ցանկացած արդյունք արդեն չէր ազդում թիմի մրցաշարային դիրքի վրա։ Բոյկոն ոչ մի գոլ Բոյկոն բաց չի թողել, հանդիպումն ավարտվել է 3:0 հաշվով։

Բոյկեն առաջնության գարնանային հատվածում ոչ մի անգամ խաղադաշտ դուրս չի եկել։ «2010-11 ՈՒԵՖԱ Եվրոպայի Լիգայի» «Շերիֆ» ֆուտբոլային ակումբի դեմ խաղում սխալ է թույլ տվել, որի արդյունքում գոլի հեղինակ է դարձել Ալեքսանդր Երոխինը։ Հանդիպումն ավարտվել է մոլդովական թիմի հաղթանակով՝ 2:0 հաշվով։

#### Վարձակալություն «Դնեպրում»
2013 թվականի հունիսին նա մեկ տարով վարձակալությամբ տեղափոխվել է «Դնեպր» ֆուտբոլային ակումբ, որտեղ դարձել Է Ուկրաինայի առաջնության արծաթե մեդալակիր։ Ուկրաինայի առաջնության 23-րդ տուրի՝ Կիևի «Դինամոյի» դեմ խաղի 22-րդ րոպեին Բոյկոն կոշտ է խաղացել կիևցիների կիսապաշտպան Օլեգ Գուսևի դեմ։ «Դնեպրի» դարպասին անկյունային հարվածի ժամանակ Դենիսը պատահաբար ծնկով հարվածել է Գուսևի դեմքին։ Բոյկոյի թիմակից Ջաբա Կանկավան առաջինը շտապել է դեպի Գուսևը և թույլ չի տվել, որ նրա լեզուն կուլ գնա։ «Դինամոյի» բժիշկներն ասել են, որ Կանկավան փրկել է Գուսևի կյանքը։

### «Դնեպր»
Վարձակալության ժամկետի ավարտից հետո Բոյկոն լիարժեք պայմանագիր է կնքել «Դնեպրի» հետ։

Ակումբում նա դարձել է հիմնական դարպասապահը։ Հիմնականում նրա շնորհիվ «Դնեպրը» 2014/15 և 2015/16 մրցաշրջաններում դարձել Է Ուկրաինայի առաջնության բրոնզե մեդալակիր։ 2014/15 մրցաշրջանում Բոյկոն իր թիմի հետ հասել է ՈՒԵՖԱ Եվրոպայի Լիգայի եզրափակիչ, որտեղ «Դնեպրը» համառ պայքարում 2։ 3 հաշվով պարտվել է Սևիլյա ֆուտբոլային ակումբին։ Ընդգրկվել է մրցաշարի խորհրդանշական հավաքականում։ Առաջնությունում «Դնեպրը» գրավել է 3-րդ հորիզոնականը։

2015/16 մրցաշրջանը «Դնեպրի» համար պակաս հաջող էր։ ՈՒԵՖԱ Եվրոպայի Լիգայի խմբային փուլում «Դնեպրը» G խմբում զբաղեցրեց 3-րդ հորիզոնականը՝ 2 միավորով չհասնելով «Սենտ-Էտյեն» ակումբին։ Խմբի հանդիպումներում Բոյկոն մասնակցել է բոլոր խաղերին։ Ռուսենբորգ ակումբի դեմ վերջին խաղում Բոյկոն խաղադաշտ է դուրս եկել ավագի թևկապով և 12-րդ րոպեին հետ է մղել Պոլ Հելանի 11 մետրանոց հարվածը։

2016 թվականի հունվարի 20-ին «Դնեպրի» պաշտոնական կայքը հայտնել է, որ Բոյկոն հեռանում է ակումբից և որ «Դնեպրն» արդեն պայմանավորվել է դարպասապահի տրանսֆերի շուրջ թուրքական Բեշիկթաշ ակումբի հետ։ Ահա, թե ինչ է ասել դարպասապահը «Դնեպրից» հեռանալու մասին․

### Բեշիկթաշ
2016 թվականի հունվարի 21-ին Բոյկոն տեղափոխվել է «Բեշիկթաշ»՝ կնքելով 3,5 տարվա պայմանագիր։ Տրանսֆերի չափը կազմել է 3,3-ից 4 միլիոն եվրո։ Թուրքական ակումբի կազմում իր նորամուտը նշել է 2016 թվականի փետրվարի 10-ին «Կոնյասպոր» ակումբի դեմ Թուրքիայի գավաթի խաղում։ Դեբյուտը անհաջող ստացվեց․ Դենիսը բաց թողեց 2 գնդակ և «Բեշիկթաշը» պարտվեց 1:2 հաշվով։ Երկրորդ խաղում «Բեշիկթաշը» պարտվել է 0-1 հաշվով և դուրս է մնացել գավաթի խաղարկությունից։ Թուրքիայի առաջնությունում առաջին հանդիպումն անցկացրել է 2016 թվականի մարտի 19-ին՝ «Անթալյասպորի» դեմ խաղում, որտեղ «Բեշիկթաշը» հաղթել է 1։ 0 հաշվով։ Այդ խաղում Դենիսը գլխի լուրջ վնասվածք է ստացել մրցակիցների հետ բախման ժամանակ, սակայն բուժօգնություն ցուցաբերելուց հետո ուկրաինացի դարպասապահը կարողացել է շարունակել խաղը։

«Բեշիկթաշի» երկրպագուները ոգևորությամբ են ընդունել ուկրաինացու տրանսֆերը, սակայն նա չի կարողացել հաղթել մրցակցությունը թիմի ավագ Զենգին Տոլգայի հետ։ Այնուամենայնիվ, երբ Դենիսն շանսեր էր ստանում, նա լավագույն կերպով չէր խաղում։ Արդյունքում Բոյկոն պարզապես պետք չէր «Բեշիկթաշին»։ 2017 թվականի սեպտեմբերի 9-ին Մալագայից վերադառնալուց հետո եղել է ակումբի դարպասապահին փոխարինողը։

#### Վարձակալություն Մալագայում
2016 թվականի օգոստոսին վարձավճարով տեղափոխվել է իսպանական Մալագա ակումբ։ Սակայն Բոյկոն չկարողացավ դառնալ Մալագայի հիմնական դարպասապահը։ Ընդամենը մեկ մրցաշրջանում Մալագայում Բոյկոն մասնակցել է 3 հանդիպման, որոնցում բաց է թողել 7 գոլ։

#### Վարձակալություն «Դինամոյում» (Կիև)
2018 թվականի փետրվարին վարձավճարով վերադարձել է Կիևի «Դինամո»։ Իր նորամուտը նշել է փետրվարի 15-ին Եվրոպայի Լիգայի 1/16 եզրափակչի առաջին խաղում ԱԵԿ Աթենք ֆուտբոլային ակումբի դեմ (1։ 1)։ «Դինամոյում» նա միանգամից տեղ ստացավ մեկնարկային կազմում։ Ընդհանուր առմամբ, Կիևում կես մրցաշրջանի ընթացքում Դենիսին հաջողվել է 19 հանդիպում անցկացնել բոլոր առաջնություններում։ Բացի այդ, «Դինամոյում» հաջող ելույթները օգնել են նրան արագ վերադառնալ Ուկրաինայի ֆուտբոլի ազգային հավաքական։ Հարազատ թիմի հետ Բոյկոն դուրս է եկել Ուկրաինայի գավաթի եզրափակիչ, որը պարտվել է Շախտյորին, թեև նվաճել է Ուկրաինայի առաջնության արծաթե մեդալները։

### Կրկին «Դինամո» (Կիև)
«Դինամոյի» Ավստրիա ամառային հավաքի մեկնելու նախօրեին Բոյկոն լիարժեք պայմանագիր է կնքել ակումբի հետ։ Տեղափոխությունից հետո առաջին հանդիպումն անցկացրել է հուլիսի 21-ին Շախտյորի դեմ Ուկրաինայի Սուպերգավաթի խաղում, որը կիևցիները հաղթել են 0։ 1 հաշվով։

2022 թվականի հոկտեմբերի 9-ին Ուկրաինայի Պրեմիեր Լիգայի «Ռուխ» ֆուտբոլային ակումբի դեմ խաղում Դենիսն անցկացրել է իր հոբելյանական 50-րդ չոր հանդիպումը բոլոր մրցաշարերում։ Առաջին խաղակեսի վերջում ստացել է ոտքի վնասվածք։ Հոկտեմբերի 12-ին խորացված հետազոտություն է անցել Բարսելոնայի կլինիկաներից մեկում, ինչի արդյունքում նրան նշանակվել է վիրահատություն։

## Կարիերան հավաքականում
Հանդես է եկել Ուկրաինայի մինչև 17 և մինչև 19 տարեկանների հավաքականներում։ Անցկացրել է մեկ խաղ։ Բոյկոն հիմնական կազմում տեղը զիջել է Անտոն Կանիբոլոցկուն։

2014 թվականի նոյեմբերի 18-ին իր նորամուտը նշել է Ուկրաինայի ազգային հավաքականում Լիտվայի ֆուտբոլի ազգային հավաքականի հետ խաղում, հանդիպումն ավարտվել է զրոյական ոչ-ոքի։

Հայտնվել է Ուկրաինայի հավաքականի հայտացուցակում Ֆրանսիայում կայանալիք «ՈՒԵՖԱ Եվրո 2016» թվականի առաջնությանը, սակայն խաղադաշտ դուրս չի եկել։

2021 թվականի օգոստոսի 25-ին Ուկրաինայի հավաքականի գլխավոր մարզչի պաշտոնակատար Ալեքսանդր Պետրակովը Բոյկոյին հրավիրել է մասնակցելու 2022 թվականի Աշխարհի առաջնության ընտրական փուլի Ղազախստանի և Ֆրանսիայի ֆուտբոլի ազգային հավաքականների դեմ խաղերին, ինչպես նաև Չեխիայի դեմ ընկերական խաղին։ 2021 թվականի սեպտեմբերի 8-ին մասնակցել է Չեխիայի դեմ ընկերական հանդիպմանը, որը 7-րդն էր ազգային թիմում։

### Ուկրաինայի հավաքականի ելույթների վիճակագրությունը

## Մրցանակներ
### Թիմային
#### «Դինամո» (Կիև)
* Ուկրաինայի ֆուտբոլի առաջնություն․ 2020/21
* Ուկրաինայի առաջնության արծաթե մեդալակիր (2)․ 2010/11, 2017/18
* Ուկրաինայի առաջնության բրոնզե մեդալակիր․ 2012/13
* Ուկրաինայի Գավաթակիր (2)․ 2019/20, 2020/21
* Ուկրաինայի Գավաթի եզրափակչի մասնակից (2)․ 2010/11, 2017/18
* Ուկրաինայի Սուպերգավաթակիր (3)․ 2018, 2019, 2020
#### «Դնեպր»
* ՈՒԵՖԱ Եվրոպայի Լիգայի եզրափակչի մասնակից․ 2014/15
* Ուկրաինայի առաջնության արծաթե մեդալակիր․ 2013/14
* Ուկրաինայի առաջնության բրոնզե մեդալակիր․ 2014/15
#### Բեշիկթաշ
* Թուրքիայի ֆուտբոլի առաջնություն․ 2015/16
### Անձնական
* Ուկրաինայի ֆուտբոլի առաջնության լավագույն դարպասապահ․ 2015/16
* Մտնում է ՈՒԵՖԱ Եվրոպայի Լիգայի տարվա խորհրդանշական հավաքականի կազմի մեջ․ 2014/15

## Անձնական կյանք
2011 թվականի ապրիլի 29-ին Բոյկոն ամուսնացել է, 2011 թվականին ամուսնալուծվել և ամուսնացել է երկրորդ անգամ, կնոջ անունը Վալերիա է։

## Ծանոթագրություններ

## Արտաքին հղումներ
* Профиль на официальном сайте ФК «Динамо»
 
Կատեգորիա:Արսենալ Կիևի ֆուտբոլիստներ
Կատեգորիա:Բեշիկթաշի ֆուտբոլիստներ
Կատեգորիա:Դինամո Կիևի ֆուտբոլիստներ
Կատեգորիա:Դնեպրի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ